قبرص وين وماليزيا واندنوسيا وين !!!!!!!!!!!!!!!!!!!!!!!!!!!!!!!!!!
اخي شسالفه ؟
انت كلت تهريب من ماليزيا لاندنوسيا لاستراليا واني كلت من اندنوسيا لاستراليا بالنسبه للتهريب هواي ناس ماتو عراقيين لذلك الحكومة الاستراليه اتخذت اجرائات صارمه بهذا الموضوع وحتى اكو هواي مهربين يشتغلون لصالحها
والكلام الي منزله حضرتك مايبت بالموضوع بأي صله بس سالفه قبرص غريبه شجابها على استراليا حتى يصير تهريب منها !!!!!
الله يخليك احجيلي شي منطقي يخص الموضوع
احنا حجينا على لاجئين العراقيين والمهربين الي يهربوهم من اندنوسيا الى استراليا واكو ناس يطلعون من المطارات بجواز مزور او جواز شبيه
بالنسبه للمطارات اكو مكاتب طيران تابع لاستراليا هوة بس شكل لكن الي بيه يشتغلون بالحكومة حتى يشوفون منو الي عنده فيزة مزورة من الشبيه من الي فيزته صحيحه ومن انفتحت هذه المكاتب بالمطارات ولا واحد كدر يوصل من خلال الجو
بالنسبه للبحر اتخذت الحكومة اجرائات صارمه بعد ماصارت سالفه العراقيين الي ماتو بالمئات راحو ولزمو اكثر من مهرب للعراقيين وطبيعي المهرب والهاربين يودوهم للسجن ويحققون وياهم بعدين السجين اله حق يطلب لجوء ويحطوله محامي على حساب الحكومة الاستراليه لان مطبقين حقوق الانسان
هذا الي اني حجيته وهلكلام اني ماجبته من جيبي
هلكلام من ناس لاجئين ومن محامي عراقي استرالي ومن الرابطة العراقيه الي بأستراليا الي همه يعرفون كل شي عن استراليا
اني كاعد اكتب وافكر شنو الربط بين قبرص واستراليا حتى يهربون من قبرص ؟؟ بعدين شكد بقو بالبحر وشلون غرقو وبعدين عاشو بضميرك هلحجي منطقي ؟؟
انته تعرف قبرص وين واستراليا وين وتعرف شكد المسافه بالبحر ؟؟ وفوكاها عوائل !!! شنو اكلو طول هاي المده بالبحر ؟
انته مقتنع بالحجي هذا بغض النظر اذا جان صحيح لو لا ؟
شوف الخريطه واشر على قبرص وين وعلى استراليا وين وشوف المسافه الي راح يقطوعها شكد وشلون وحضرتك ذكرت عوائل يعني يرادلهم باخره اكل حتى يكفيهم وذكرت غركو وبعدين رجعو عاشو
هذا مو تهريب هذا فلم هندي